Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 822/14/8806	Košice, 15.4.2015
EEČ : 2-65-97-2015

U Z N E S E N I E

Trestná vec:	obvinený XXXXX 
Prečin:	Poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Košice-okolie
Podľa § 214 odsek 1 Trestného poriadku postupujem vec trestného stíhania obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Okresnému úradu XXXXX-okolie, ul. Hroncová 13, XXXXX, Odboru všeobecnej vnútornej správy

v okrese XXXXX-okolie v obci Jasov, časť Počkaj dňa 13.11.2014 asi o 01.50 hod. rozbil sklenenú výplň okna na batožinovom priestore zaparkovaného osobného motorového vozidla značky Opel Corsa EČ: KE 907 IQ tak, že hodil kameň do okna, čím pre majiteľa motorového vozidla firmy Seriouse, s.r.o., XXXXX spôsobil škodu vo výške 255,- € 

pretože výsledky skráteného vyšetrovania preukazujú že nejde o trestný čin ale ide o skutok, ktorý by mohol byť priestupkom, o ktorom je uvedený priestupkový orgán oprávnený rozhodnúť. 

Odôvodnenie:
Uznesením povereného príslušníka OO PZ Jasov ČVS: ORP-1265/JA-KS-2014 dňa 13.11.2014 bolo začaté trestné stíhanie vo veci prečinu poškodzovania cudzej veci podľa § 245 ods. 1 Trestného zákona a  uznesením toho istého policajného orgánu dňa 27.01.2015 bolo vznesené obvinenie XXXXX pre vyššie uvedený prečin, ktorého sa dopustil tak ako je to uvedené vo výrokovej časti tohto rozhodnutia.

Po vykonaní skráteného vyšetrovania poverený príslušník PZ predložil tunajšej prokuratúre návrh na postúpenie veci podľa § 214 ods. 1 Trestného poriadku, pretože sa preukázalo že neboli naplnené pojmové znaky skutkovej podstaty prečinu poškodzovania cudzej veci podľa § 245 ods. 1 Trestného zákona. 

Po preskúmaní spisového materiálu s návrhom povereného príslušníka PZ som sa stotožnila.

Vychádzajúc z dôkaznej situácie skráteného vyšetrovania bolo zistené, že obvinený XXXXX svojím konaním na majetku poškodenej firmy Seriouse, s.r.o., XXXXX, poškodením motorového vozidla zn. Opel Corsa, EČ: KE 907 IQ spôsobil škodu 255,-€, ktorá bola zisťovaná znaleckým dokazovaním z odboru dopravy.

Pre naplnenie skutkovej podstaty prečinu poškodzovania cudzej veci podľa § 245 ods. 1 Trestného zákona sa vyžaduje spôsobenie škody na cudzom majetku „nie malej“, ktorá podľa ustanovenia § 125 ods. 1 Trestného zákona je škoda prevyšujúca sumu 266,-€,  ktorá v tomto prípade túto výšku nedosiahla.

Na základe uvedených skutočností výsledky skráteného vyšetrovania preukazujú, že v danom prípade nejde o trestný čin ale ide o skutok, ktorý by mohol byť priestupkom, o ktorom je príslušný rozhodovať Okresný úrad XXXXX-okolie, Odbor všeobecnej vnútornej správy XXXXX, ul. Hroncova 13.

Preto bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať do 3 dní od jeho oznámenia prostredníctvom Okresnej  prokuratúry XXXXX-okolie na Krajskú prokuratúru v Košiciach.
Sťažnosť má odkladný účinok.

JUDr. Ľubomíra Kováčová
prokurátorka